ขึ้นเบี้ยผู้สูงอายุเป็นเดือนละ600-1,000บ.
ครม.ทุ่ม 5.2 หมื่นล้าน เพิ่มเบี้ยสูงอายุแบบขั้นบันได เดือนละ 600-1,000 บาท
18 ต.ค. 2554

ครม.ทุ่ม 5.2 หมื่นล้าน เพิ่มเบี้ยสูงอายุแบบขั้นบันได เดือนละ 600-1,000 บาท
น.ส.กฤษณา สีหลักษณ์ รมต.ประจำสำนักนายกรัฐมนตรี เปิดเผยว่า ที่ประชุมครม.มีมติอนุมัติงบ 5.2  หมื่นล้านบาท  เพื่อใช้เบี้ยยังชีพผู้สูงอายุ โดยผู้มีอายุ 60-69 ปี ได้เดือนละ 600 บาท อายุ 70-79 ปี ได้ 700 บาท 80-89 ได้เดือนละ 800 บาท 90 ปีขึ้นไปได้เดือนละ 1,000 บาท ทั้งนี้ ตั้งแต่งบประมาณรายจ่ายประจำปีงบประมาณ พ.ศ. 2555 เป็นต้นไป
รมต.ประจำสำนักนายกรัฐมนตรีกล่าวว่า ในที่ประชุมครม. นายกิตติรัตน์ ณ ระนอง รองยนายกรัฐมนตรี และรมว.พาณิชย์ เสนอให้มีการพิจารณาการกู้เงินทมาพัฒนาเพื่อลงทุนโครงสร้างพื้นฐานระนะยาว เพื่อป้องกันปัญหาน้ำท่วม แต่ยังไม่สามารถได้ข้อสรุปในส่วนของวงเงิน 
ที่ประชุมครม.จึงมอบหมายให้นายกิตติรัตน์เป็นคนพิจารณากลั่นกรองโครงการลงทุน และให้ประสานกับนายธรระชัย ภูวนาถนรานุบาล รมว.คลัง